b"\n_START_ARTICLE_\nLautapasianssi\n_START_PARAGRAPH_\nLautapasianssi eli erakkopeli  (engl. Solitaire tai Peg Solitaire, ransk. Solitaire) on yhden hengen lautapeli, jossa nappuloita tai kuulia siirret\xc3\xa4\xc3\xa4n peli\xc2\xadlaudalla ruudusta tai tavallisimmin rei\xc3\xa4st\xc3\xa4 toiseen siten, ett\xc3\xa4 jokaisella siirrolla jonkin nappula hypp\xc3\xa4\xc3\xa4 toisen nappulan yli, joka t\xc3\xa4ll\xc3\xb6in poistetaan pelist\xc3\xa4._NEWLINE_Varhaisin tieto pelist\xc3\xa4 on Ranskasta Ludvig XIV:n ajalta, vuodelta 1697, jolloin Claude August Berey teki Soubisen prinsessa Anne de Rohan-Chabot'ta esitt\xc3\xa4v\xc3\xa4n kaiverruksen, jossa h\xc3\xa4nell\xc3\xa4 oli t\xc3\xa4m\xc3\xa4 peli k\xc3\xa4dess\xc3\xa4\xc3\xa4n. Saman vuoden elokuussa ranskalaisessa kirjallisessa aikakaus\xc2\xadkirjassa Mercure galant julkaistiin kuvaus t\xc3\xa4st\xc3\xa4 pelist\xc3\xa4 ja sen s\xc3\xa4\xc3\xa4nn\xc3\xb6ist\xc3\xa4._NEWLINE_Yleens\xc3\xa4 pelilaudan kaikkiin reikiin yht\xc3\xa4 lukuun ottamatta sijoitetaan aluksi nappula. _NEWLINE_Pelist\xc3\xa4 on useita muunnelmia, joista tunnetuimmat ovat englantilainen lauta\xc2\xadpasianssi eli _NEWLINE_englanti\xc2\xadlainen erakko\xc2\xadpeli sek\xc3\xa4 ranska\xc2\xadlainen lauta\xc2\xadpasianssi eli ranska\xc2\xadlainen erakko\xc2\xadpeli  Englanti\xc2\xadlaisen pelin laudalla on 33 reik\xc3\xa4\xc3\xa4, jotka muodostavat ristim\xc3\xa4isen kuvion, ranska\xc2\xadlaisen pelin laudalla reiki\xc3\xa4 on 37._NEWLINE_Englantilaisessa lauta\xc2\xadpasianssissa sijoitetaan yleens\xc3\xa4 nappula aluksi pelilaudan kaikkiin muihin paitsi keskimm\xc3\xa4iseen reik\xc3\xa4\xc3\xa4n. Tavoitteena on saada poistetuksi kaikki nappulat yht\xc3\xa4 lukuun ottamatta, joka mieluiten j\xc3\xa4\xc3\xa4 keskimm\xc3\xa4iseen reik\xc3\xa4\xc3\xa4n._NEWLINE_Ranskalaisessa lauta\xc2\xadpasianssissa t\xc3\xa4ytet\xc3\xa4\xc3\xa4n yleens\xc3\xa4 alun alkaenkin vain osa rei'ist\xc3\xa4. T\xc3\xa4llaisella laudalla teht\xc3\xa4v\xc3\xa4 ei olisikaan ratkaistavissa, jos vain keskimm\xc3\xa4inen reik\xc3\xa4 j\xc3\xa4tett\xc3\xa4isiin aluksi tyhj\xc3\xa4ksi.\n_START_SECTION_\nPeli\n_START_PARAGRAPH_\nJokaisella siirrolla yht\xc3\xa4 nappulaa siirret\xc3\xa4\xc3\xa4n kohti\xc2\xadsuorasti viereisen nappulan yli, kaksi askelta kerrallaan, jolloin v\xc3\xa4liss\xc3\xa4 oleva nappula samalla poistetaan pelist\xc3\xa4._NEWLINE_Seuraavissa kaavioissa  \xc2\xb7 merkitsee reik\xc3\xa4\xc3\xa4, jossa on nappula, * osoittaa nappulan, jota kulloinkin siirret\xc3\xa4\xc3\xa4n, ja o merkitsee tyhj\xc3\xa4\xc3\xa4 reik\xc3\xa4\xc3\xa4. Sininen \xc2\xa4 tarkoittaa reik\xc3\xa4\xc3\xa4, josta nappula kulloinkin siirret\xc3\xa4\xc3\xa4n, ja punainen o sit\xc3\xa4 reik\xc3\xa4\xc3\xa4, jossa oleva nappula poistetaan hypp\xc3\xa4\xc3\xa4m\xc3\xa4ll\xc3\xa4 sen yli._NEWLINE_T\xc3\xa4ten sallitut siirrot kuhunkin nelj\xc3\xa4\xc3\xa4n suuntaan ovat:_NEWLINE_* \xc2\xb7 o  \xe2\x86\x92  \xc2\xa4 o *  Hyppy oikealleo \xc2\xb7 *  \xe2\x86\x92  * o \xc2\xa4  Hyppy vasemmalle*     \xc2\xa4_NEWLINE_\xc2\xb7  \xe2\x86\x92  o  Hyppy alas_NEWLINE_o     *o     *_NEWLINE_\xc2\xb7  \xe2\x86\x92  o  Hyppy yl\xc3\xb6s*     \xc2\xa4_NEWLINE_Englantilaisella laudalla kolme ensimm\xc3\xa4ist\xc3\xa4 siirtoa voivat olla esimerkiksi:_NEWLINE_    \xc2\xb7 \xc2\xb7 \xc2\xb7             \xc2\xb7 \xc2\xb7 \xc2\xb7             \xc2\xb7 \xc2\xb7 \xc2\xb7             \xc2\xb7 \xc2\xb7 \xc2\xb7 _NEWLINE_    \xc2\xb7 * \xc2\xb7             \xc2\xb7 \xc2\xa4 \xc2\xb7             \xc2\xb7 o \xc2\xb7             \xc2\xb7 * \xc2\xb7 _NEWLINE_\xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7     \xc2\xb7 \xc2\xb7 \xc2\xb7 o \xc2\xb7 \xc2\xb7 \xc2\xb7     \xc2\xb7 \xc2\xa4 o * \xc2\xb7 \xc2\xb7 \xc2\xb7     \xc2\xb7 o o o \xc2\xb7 \xc2\xb7 \xc2\xb7_NEWLINE_\xc2\xb7 \xc2\xb7 \xc2\xb7 o \xc2\xb7 \xc2\xb7 \xc2\xb7     \xc2\xb7 \xc2\xb7 \xc2\xb7 * \xc2\xb7 \xc2\xb7 \xc2\xb7     \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7     \xc2\xb7 \xc2\xb7 \xc2\xb7 \xc2\xa4 \xc2\xb7 \xc2\xb7 \xc2\xb7_NEWLINE_\xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7     \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7     \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7     \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_    \xc2\xb7 \xc2\xb7 \xc2\xb7             \xc2\xb7 \xc2\xb7 \xc2\xb7             \xc2\xb7 \xc2\xb7 \xc2\xb7             \xc2\xb7 \xc2\xb7 \xc2\xb7_NEWLINE_    \xc2\xb7 \xc2\xb7 \xc2\xb7             \xc2\xb7 \xc2\xb7 \xc2\xb7             \xc2\xb7 \xc2\xb7 \xc2\xb7             \xc2\xb7 \xc2\xb7 \xc2\xb7\n_START_SECTION_\nStrategia\n_START_PARAGRAPH_\nPeliss\xc3\xa4 tulee helposti tehdyksi virheit\xc3\xa4 siten, ett\xc3\xa4 p\xc3\xa4\xc3\xa4dyt\xc3\xa4\xc3\xa4n tilanteeseen, jossa on kaksi tai kolme kaukana toistaan sijaitsevaa nappulaa. T\xc3\xa4ll\xc3\xb6in peli\xc3\xa4 ei voida jatkaa loppuun. Monet ratkaisua yritt\xc3\xa4neet eiv\xc3\xa4t ole siin\xc3\xa4 koskaan onnistuneet._NEWLINE_Teht\xc3\xa4v\xc3\xa4 voidaan ratkaista monella eri tavalla. Niiden esitt\xc3\xa4miseksi reiki\xc3\xa4 merkit\xc3\xa4\xc3\xa4n usein kirjaimilla seuraavasti:_NEWLINE_Englantilainen     Ranskalainen_NEWLINE_    a b c             a b c_NEWLINE_    d e f           y d e f z_NEWLINE_g h i j k l m     g h i j k l m_NEWLINE_n o p x P O N     n o p x P O N_NEWLINE_M L K J I H G     M L K J I H G_NEWLINE_    F E D           Z F E D Y_NEWLINE_    C B A             C B A_NEWLINE_T\xc3\xa4llaista peilikuvamaista merkit\xc3\xa4\xc2\xadtapaa k\xc3\xa4ytet\xc3\xa4\xc3\xa4n muun muassa siit\xc3\xa4 syyst\xc3\xa4, koska ranskalaisella laudalla pelataan_NEWLINE_usein niin, ett\xc3\xa4 tyhj\xc3\xa4ksi j\xc3\xa4tet\xc3\xa4\xc3\xa4n jokin muu kuin keskimm\xc3\xa4inen reik\xc3\xa4 ja tavoitteena on, ett\xc3\xa4 viimeinen nappula_NEWLINE_j\xc3\xa4\xc3\xa4 vastakkaisella puolella vastaavassa kohdassa olevaan reik\xc3\xa4\xc3\xa4n. Englanti\xc2\xadlaisella laudalla peli\xc3\xa4 voidaan peltata_NEWLINE_vaihto\xc2\xadehtoisesti niinkin, ett\xc3\xa4 jokin muu kuin keskimm\xc3\xa4inen reik\xc3\xa4 j\xc3\xa4tet\xc3\xa4\xc3\xa4n tyhj\xc3\xa4ksi, jolloin tavoitteena on, ett\xc3\xa4 viimeinen nappula j\xc3\xa4\xc3\xa4 samaan reik\xc3\xa4\xc3\xa4n._NEWLINE_Ranskalaisella laudalla peli ei olekaan ratkaistavissa, jos vain keskimm\xc3\xa4inen reik\xc3\xa4 j\xc3\xa4tet\xc3\xa4\xc3\xa4n tyhj\xc3\xa4ksi ja vain kohti\xc2\xadsuorat siirrot sallitaan. T\xc3\xa4m\xc3\xa4n on Hans Zantema todistanut seuraavasti. Jaetaan rei\xc3\xa4t seuraavalla tavalla kolmeen luokkaan, joille k\xc3\xa4ytet\xc3\xa4\xc3\xa4n merkint\xc3\xb6j\xc3\xa4 A, B ja C:_NEWLINE_    A B C_NEWLINE_  A B C A B_NEWLINE_A B C A B C A_NEWLINE_B C A B C A B_NEWLINE_C A B C A B C_NEWLINE_  B C A B C_NEWLINE_    A B C_NEWLINE_Kun aluksi vain keskimm\xc3\xa4inen reik\xc3\xa4 on tyhj\xc3\xa4, A:lla merkittyj\xc3\xa4 t\xc3\xa4ytettyj\xc3\xa4 reiki\xc3\xa4 on 12, B:ll\xc3\xa4 ja C:ll\xc3\xa4 merkittyj\xc3\xa4 samoin 12 kumpiakin. Jokaisella siirrolla A:lla merkittyjen, t\xc3\xa4ytettyjen reikien luku\xc2\xadm\xc3\xa4\xc3\xa4r\xc3\xa4 joko kasvaa tai v\xc3\xa4henee yhdell\xc3\xa4, ja samoin on B:ll\xc3\xa4 ja C:ll\xc3\xa4 merkittyjen reikien laita. Niinp\xc3\xa4 kun siirtoja on tehty parillinen m\xc3\xa4\xc3\xa4r\xc3\xa4, kaikki n\xc3\xa4m\xc3\xa4 lukum\xc3\xa4\xc3\xa4r\xc3\xa4t ovat parillisia, ja kun niit\xc3\xa4 on tehty pariton m\xc3\xa4\xc3\xa4r\xc3\xa4, kaikki n\xc3\xa4m\xc3\xa4 lukum\xc3\xa4\xc3\xa4r\xc3\xa4t ovat parittomia. Niinp\xc3\xa4 loppu\xc2\xadtilanteeseen, jossa on vain yksi nappula j\xc3\xa4ljell\xc3\xa4, ei voida p\xc3\xa4\xc3\xa4ty\xc3\xa4: silloin nimitt\xc3\xa4in yksi n\xc3\xa4ist\xc3\xa4 lukum\xc3\xa4\xc3\xa4rist\xc3\xa4 olisi 1, siis parillinen luku, molemmat muut lukum\xc3\xa4\xc3\xa4r\xc3\xa4t nollia, siis parittomia. _NEWLINE_Tavallisimmin ranskalaisella laudalla aloitetaankin tilanteesta, jossa tyhjiksi on alku\xc2\xadtilanteessa j\xc3\xa4tetty ylemp\xc3\xa4n\xc3\xa4_NEWLINE_olevassa kaavioissa kirjaimilla A, B, C, G, M, N, a, b, c, g, m ja n merkityt rei\xc3\xa4t. T\xc3\xa4st\xc3\xa4 alku\xc2\xadtilanteesta l\xc3\xa4htien teht\xc3\xa4v\xc3\xa4 on ratkaistavissa siten, ett\xc3\xa4 viimeinen nappula j\xc3\xa4\xc3\xa4 reik\xc3\xa4\xc3\xa4n x._NEWLINE_Sit\xc3\xa4 vastoin englantilaisella laudalla teht\xc3\xa4v\xc3\xa4 on ratkaistavissa my\xc3\xb6s l\xc3\xa4htem\xc3\xa4ll\xc3\xa4 alku\xc2\xadtilanteesta, jossa vain keskimm\xc3\xa4inen reik\xc3\xa4 on tyhj\xc3\xa4. T\xc3\xa4m\xc3\xa4 on mahdollista, koska t\xc3\xa4ss\xc3\xa4 kaaviossa B:ll\xc3\xa4 merkittyjen reikien lukum\xc3\xa4\xc3\xa4r\xc3\xa4_NEWLINE_on 10, A:lla ja C:ll\xc3\xa4 merkittyjen kumpienkin 11._NEWLINE_Muuan sovellettavissa oleva taktiikka on jakaa pelilauta kolmen rei\xc3\xa4n osiin, poistaa niist\xc3\xa4 kaikki nappulat k\xc3\xa4ytt\xc3\xa4m\xc3\xa4ll\xc3\xa4 yht\xc3\xa4 ulkopuolelta tulevaa nappulaa, joka hypp\xc3\xa4\xc3\xa4 alueelle ja sitten sielt\xc3\xa4 takaisin. Alla olevassa esimerkiss\xc3\xa4 * on t\xc3\xa4m\xc3\xa4 ulkopuolelta tuleva nappula._NEWLINE_* \xc2\xb7 o      \xc2\xa4 o *      o * \xc2\xb7      * o \xc2\xa4_NEWLINE_  \xc2\xb7     \xe2\x86\x92    \xc2\xb7    \xe2\x86\x92     o     \xe2\x86\x92    o_NEWLINE_  \xc2\xb7          \xc2\xb7          \xc2\xa4          o_NEWLINE_T\xc3\xa4t\xc3\xa4 menetelm\xc3\xa4\xc3\xa4 voidaan soveltaa kolmen nappulan riviin, 2\xc2\xb73 nappulan t\xc3\xa4ytt\xc3\xa4m\xc3\xa4\xc3\xa4n suorakulmaiseen alueeseen tai _NEWLINE_kuuteen nappulaan, jotka ovat sijoittuneet L:n muotoon alueeseen, jonka pituus on 4 ja leveys 3 reik\xc3\xa4\xc3\xa4._NEWLINE_Pelist\xc3\xa4 on my\xc3\xb6s vaihtoehtoisia muunnelmia, joissa tyhj\xc3\xa4 reik\xc3\xa4 j\xc3\xa4tet\xc3\xa4\xc3\xa4n aluksi muualle kuin keskimm\xc3\xa4iseen reik\xc3\xa4\xc3\xa4n_NEWLINE_ja tavoitteena on j\xc3\xa4tt\xc3\xa4\xc3\xa4 viimeinen nappula johonkin tiettyyn reik\xc3\xa4\xc3\xa4n.  Englantilaisella laudalla t\xc3\xa4m\xc3\xa4 on mahdollista, olipa alkuper\xc3\xa4inen reik\xc3\xa4 miss\xc3\xa4 tahansa, mutta viimeinen nappula voi j\xc3\xa4\xc3\xa4d\xc3\xa4 ainoastaan reikiin, joiden et\xc3\xa4isyys alkuper\xc3\xa4isest\xc3\xa4 tyhj\xc3\xa4st\xc3\xa4 rei\xc3\xa4st\xc3\xa4 on kolmen monikerta. T\xc3\xa4ten jos aluksi reik\xc3\xa4 a on tyhj\xc3\xa4, viimeisen nappulan ainoat mahdolliset paikat ovat a, p, O ja C.\n_START_SECTION_\nPeli\xc3\xa4 koskevia tutkimuksia\n_START_PARAGRAPH_\nPeli\xc3\xa4 ovat tutkineet matemaattiselta kannalta muun muassa Elwyn R. Berlekamp, John H. Conway ja Richard K. Guy. He ottivat k\xc3\xa4ytt\xc3\xb6\xc3\xb6n pagodafunktion k\xc3\xa4sitteen, jonka avulla voidaan tehokkaasti selvitt\xc3\xa4\xc3\xa4, miss\xc3\xa4 tapauksessa teht\xc3\xa4v\xc3\xa4 on ratkaistavissa, miss\xc3\xa4 tapauksessa ei. Annettua asetelmaa vastaavan pagoda\xc2\xadfunktion l\xc3\xb6yt\xc3\xa4minen voidaan muotoilla_NEWLINE_lineaariseksi ohjelmointi\xc2\xadteht\xc3\xa4v\xc3\xa4ksi, joka on ratkaistavissa polynomiaalisessa ajassa._NEWLINE_Julkaisematon tutkielma vuodelta 1989 k\xc3\xa4sittelee yleistetty\xc3\xa4 versiota pelist\xc3\xa4 englantilaisella laudalla. Se osoitti, ett\xc3\xa4 yleistetyss\xc3\xa4 peliss\xc3\xa4 jokaisella ratkaistavissa olevalla teht\xc3\xa4v\xc3\xa4ll\xc3\xa4 on 29 erilaista ratkaisuja, symmetrioita lukuun ottamatta, kun englantilaisella laudalla on kaikkiaan 9 erillist\xc3\xa4 3\xc3\x973 rei\xc3\xa4n muodostamaa neli\xc3\xb6t\xc3\xa4. Tutkielmassa saatiin my\xc3\xb6s alaraja sellaisten mahdollisten ratkaistavissa olevien k\xc3\xa4\xc3\xa4nteisten asetelmien probleemojen koolle, joissa nappuloiden pit\xc3\xa4\xc3\xa4 lopuksi j\xc3\xa4\xc3\xa4d\xc3\xa4 samoihin reikiin, jotka aluksi ovat tyhjin\xc3\xa4. Jokaisen sellaisen teht\xc3\xa4v\xc3\xa4n ratkaisussa on sen tarkemmista yksityis\xc2\xadkohdista riippumatta v\xc3\xa4hint\xc3\xa4\xc3\xa4n 11 siirtoa._NEWLINE_Abstraktin algebran avulla voidaan osoittaa, ett\xc3\xa4 jos peliss\xc3\xa4 j\xc3\xa4\xc3\xa4 lopuksi j\xc3\xa4ljelle vain yksi nappula, pelilaudalla on vain viisi sellaista reik\xc3\xa4\xc3\xa4, joihin se voi j\xc3\xa4\xc3\xa4d\xc3\xa4.\n_START_SECTION_\nRanskalaisen pelin ratkaisu\n_START_PARAGRAPH_\nJos ranskalaisella laudalla j\xc3\xa4tet\xc3\xa4\xc3\xa4n aluksi vain yksi reik\xc3\xa4 tyhj\xc3\xa4ksi, vain osa rei'ist\xc3\xa4 on sellaisia, ett\xc3\xa4 teht\xc3\xa4v\xc3\xa4 on mahdollista ratkaista j\xc3\xa4tt\xc3\xa4m\xc3\xa4ll\xc3\xa4 laudalle lopuksi vain yksi nappula. Sellaisia ovat vain seuraavissa kuvioissa esitetyt sek\xc3\xa4 ne, joissa alkuasema on yhtenev\xc3\xa4 n\xc3\xa4ist\xc3\xa4 jonkin kanssa._NEWLINE_1)_NEWLINE_          0 1 2 3 4 5 6_NEWLINE_        0     o \xc2\xb7 \xc2\xb7_NEWLINE_        1   \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        2 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        3 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        4 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        5   \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        6     \xc2\xb7 \xc2\xb7 \xc2\xb7_NEWLINE_Mahdollinen ratkaisu: [2:2-0:2, 2:0-2:2, 1:4-1:2, 3:4-1:4, 3:2-3:4, 2:3-2:1, 5:3-3:3, 3:0-3:2, 5:1-3:1, 4:5-4:3, 5:5-5:3, 0:4-2:4, 2:1-4:1, 2:4-4:4, 5:2-5:4, 3:6-3:4, 1:1-1:3, 2:6-2:4, 0:3-2:3, 3:2-5:2, 3:4-3:2, 6:2-4:2, 3:2-5:2, 4:0-4:2, 4:3-4:1, 6:4-6:2, 6:2-4:2, 4:1-4:3, 4:3-4:5, 4:6-4:4, 5:4-3:4, 3:4-1:4, 1:5-1:3, 2:3-0:3, 0:2-0:4]_NEWLINE_2)_NEWLINE_          0 1 2 3 4 5 6_NEWLINE_        0     \xc2\xb7 \xc2\xb7 \xc2\xb7_NEWLINE_        1   \xc2\xb7 \xc2\xb7 o \xc2\xb7 \xc2\xb7_NEWLINE_        2 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        3 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        4 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        5   \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        6     \xc2\xb7 \xc2\xb7 \xc2\xb7_NEWLINE_Mahdollinen ratkaisu: [1:1-1:3, 3:2-1:2, 3:4-3:2, 1:4-3:4, 5:3-3:3, 4:1-4:3, 2:1-4:1, 2:6-2:4, 4:4-4:2, 3:4-1:4, 3:2-3:4, 5:1-3:1, 4:6-2:6, 3:0-3:2, 4:5-2:5, 0:2-2:2, 2:6-2:4, 6:4-4:4, 3:4-5:4, 2:3-2:1, 2:0-2:2, 1:4-3:4, 5:5-5:3, 6:3-4:3, 4:3-4:1, 6:2-4:2, 3:2-5:2, 4:0-4:2, 5:2-3:2, 3:2-1:2, 1:2-1:4, 0:4-2:4, 3:4-1:4, 1:5-1:3, 0:3-2:3]_NEWLINE_and _NEWLINE_3)_NEWLINE_          0 1 2 3 4 5 6_NEWLINE_        0     \xc2\xb7 \xc2\xb7 \xc2\xb7_NEWLINE_        1   \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        2 \xc2\xb7 \xc2\xb7 \xc2\xb7 o \xc2\xb7 \xc2\xb7 \xc2\xb7_NEWLINE_        3 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        4 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        5   \xc2\xb7 \xc2\xb7 \xc2\xb7 \xc2\xb7 \xc2\xb7_NEWLINE_        6     \xc2\xb7 \xc2\xb7 \xc2\xb7_NEWLINE_Mahdollinen ratkaisu: [2:1-2:3, 0:2-2:2, 4:1-2:1, 4:3-4:1, 2:3-4:3, 1:4-1:2, 2:1-2:3, 0:4-0:2, 4:4-4:2, 3:4-1:4, 6:3-4:3, 1:1-1:3, 4:6-4:4, 5:1-3:1, 2:6-2:4, 1:4-1:2, 0:2-2:2, 3:6-3:4, 4:3-4:1, 6:2-4:2, 2:3-2:1, 4:1-4:3, 5:5-5:3, 2:0-2:2, 2:2-4:2, 3:4-5:4, 4:3-4:1, 3:0-3:2, 6:4-4:4, 4:0-4:2, 3:2-5:2, 5:2-5:4, 5:4-3:4, 3:4-1:4, 1:5-1:3]"